Diari Oficial de la Generalitat Valenciana


Sumari del DOGV 7332, del 05-08-2014 (2014/7483)

RESOLUCIÓ de 28 de juliol de 2014, de la presidència del Consorci Hospital General Universitari de València, de convocatòria de provisió, pel sistema de lliure designació, de diverses places no assistencials (LD/01/2014).
-----------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7332

Data del DOGV
:   05-08-2014

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2014/7483


Data del document
:   28-07-2014

Organisme emissor
:   Consorci Hospital General Universitari de València

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 28 de juliol de 2014, de la presidència del Consorci Hospital General Universitari de València, de convocatòria de provisió, pel sistema de lliure designació, de diverses places no assistencials (LD/01/2014). [2014/7483]  
La plantilla del Consorci Hospital General Universitari de València (en endavant CHGUV) compta amb places vacants que es considera oportú proveir.  
De conformitat amb l'article 11.3 del vigent Conveni Col·lectiu del CHGUV (BOP 04.04.2014), i en concordança amb l'article 80 de la Llei 7/2007, de 12 d'abril, per la qual s'aprova l'Estatut Bàsic de l'Empleat Públic, les convocatòries de provisió per lliure designació consisteixen en l'apreciació discrecional per l'òrgan competent de la idoneïtat de les persones candidates en relació amb els requisits i les funcions per a l'exercici de les places.  
D'acord amb les competències atribuïdes per l'article 15.1 dels Estatuts refosos del Consorci per a la Gestió de l'Hospital General Universitari de València, aprovats per Conveni de col·laboració de 29 de març de 2006 subscrit entre la Conselleria de Sanitat i la Diputació de València, en relació amb l'apartat primer de l'Acord del Consell de Govern, de 12 de desembre de 2003, sobre delegació de competències, la Presidència del CHGUV resol:  
  
Primer. Convocatòria  
Convocar la provisió, mitjançant el sistema de lliure designació, de les places de la plantilla del CHGUV que s'especifiquen en l'annex II, d'acord amb les bases que es publiquen en l'annex I.  
  
Segon. Publicitat  
Publicar la convocatòria en el Diari Oficial de la Comunitat Valenciana (DOCV).  
  
Tercer. Recursos  
La present resolució és definitiva en via administrativa. Les persones interessades poden interposar, potestativament, recurs de reposició davant de la Presidència del CHGUV en el termini d'un mes comptador a partir de l'endemà de la seua publicació en el Diari Oficial de la Comunitat Valenciana (DOCV) o directament, un recurs contenciós administratiu en el termini de dos mesos comptadors des de l'endemà de la seua publicació, davant dels jutjats contenciosos administratius de la ciutat de València, d'acord amb el que disposen els articles 109 i 110 de la Llei 30/1992, de 26 de novembre, de règim jurídic de les administracions públiques i del procediment administratiu comú, i els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjudici de la interposició de qualsevol altre recurs que s'estime convenient.  
  
València, 28 de juliol de 2014.- El president del CHGUV i conseller de Sanitat: Manuel Llombart Fuertes.  
  
  
ANNEX I  
Bases de la convocatòria (LD/01/2014)  
  
1. Objecte  
Aquestes bases tenen com a objecte regular la provisió, mitjançant el sistema de lliure designació, de les places de la plantilla del CHGUV que s'especifiquen en l'annex II.  
  
2. Requisits que han de reunir les persones concursants  
2.1. Posseir la nacionalitat espanyola o de qualsevol altre estat membre de la Unió Europea, així com d'aquells estats en els quals, en virtut de tractats internacionals celebrats per la Unió Europea i ratificats per Espanya, s'aplique la lliure circulació de persones treballadores en els termes en què aquesta es troba definida en el Tractat Constitutiu de la Unió Europea, o ostentar aquest dret conforme amb el que preveu el Decret 543/2001 de 18 de maig, sobre accés a l'ocupació pública de l'Administració General de l'Estat i els seus organismes públics de nacionals d'altres estats a què és d'aplicació el dret a la lliure circulació de persones treballadores.  
2.2. Estar en possessió de la titulació requerida en relació amb les característiques de la plaça a què es concursa, d'acord amb el que disposa l'annex II.  
2.3. Estar en possessió dels requisits que s'especifiquen per a cada plaça en l'annex II.  
2.4. No trobar-se inhabilitat per a l'exercici de funcions públiques, professionals o de la Seguretat Social.  
2.5. No excedir l'edat de jubilació ordinària que assenyale la normativa aplicable al règim jurídic de la persona participant.  
  
3. Acreditació dels requisits  
Els requisits d'admissió han de reunir-se l'últim dia de termini de presentació d'instàncies i mantindre's al llarg de tot el procés.  
  
4. Sol·licituds  
4.1. Les persones interessades han d'emplenar la sol·licitud de participació, d'acord amb el model que hi figura en l'annex III, i cal que la presenten preferiblement en el Registre General del CHGUV (av. Tres Creus, núm. 2, 46355, València), o mitjançant qualsevol de les formes previstes en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
4.2. El termini de presentació de sol·licituds serà de 20 dies comptadors a partir de l'endemà del dia de la publicació d'aquesta convocatòria en el Diari Oficial de la Comunitat Valenciana (DOCV).  
4.3. El domicili que hi figure en la instància ha de ser el considerat a l'efecte de notificacions.  
4.4. Juntament amb la sol·licitud totes les persones concursants han d'aportar la següent documentació, original o degudament confrontada:  
a) Document nacional d'identitat, certificació de naixement expedida pel Registre Civil corresponent o document equivalent per a les persones nacionals d'altres estats.  
b) Nomenament com a empleada pública o certificació del Registre de Personal, en els termes detallats en l'annex II.  
c) Titulació requerida en relació amb les característiques de la plaça a què es concursa, o certificació acadèmica que acredite haver realitzat tots els estudis per a l'obtenció del títol i haver realitzat el dipòsit per a la seua expedició. En el cas de titulacions obtingudes a l'estranger, credencial que acredite l'homologació que corresponga.  
d) Currículum professional, en el qual es resumisca la formació acadèmica, l'experiència professional i de gestió, així com documentació justificativa dels mèrits al·legats.  
  
5. Comissió de valoració  
5.1. La comissió de valoració, que és l'òrgan col·legiat que té com a missió la valoració de les persones aspirants, està composta per les persones següents:  
Titulars  
President: Sergio Blasco Perepérez, director gerent del CHGUV.  
Vocal 1: José Manuel Iranzo Miguélez, subdirector gerent del CHGUV.  
Vocal 2: Rosario Calatayud Medina, directora Economicofinancera del CHGUV.  
Secretari: Fernando Simarro Mir, cap de Planificació, Qualitat i Gestió de Projectes del CHGUV.  
Suplents  
President: Juan José Soler Ros, director Assistencial del CHGUV.  
Vocal 1: Rafael Micó Pérez, director d'Atenció Primària del CHGUV.  
Vocal 2: María Dolores Moragues Gandía, subdirectora mèdica del CHGUV.  
Secretari: Bernardino Giménez Santos, cap del Servei Jurídic del CHGUV.  
5.2. La comissió de valoració té la consideració d'òrgan col·legiat de l'administració, i se li ha d'aplicar el que disposa la Llei 30/1992, de 26 de novembre, de règim jurídic de les administracions públiques i del procediment administratiu comú.  
5.3. El secretari de la comissió de valoració actuarà amb veu i sense vot, d'acord amb l'article 25.3.a de la referida Llei 30/1992, de 26 de novembre.  
6. Desenvolupament del procés  
Finalitzat el termini de presentació, la direcció de Recursos Humans del CHGUV ha de donar trasllat de les sol·licituds presentades a la comissió de valoració, a fi que aquesta realitze l'avaluació dels documents aportats per les persones concursants, en especial el treball desenvolupat en places semblants o de contingut tècnic i especialització semblant.  
Finalitzat el procés, la comissió de valoració cal que transmeta la seua proposta a la direcció del CHGUV, que l'ha de traslladar a l'òrgan competent.  
La proposta té caràcter no vinculant, però l'òrgan competent cal que motive la seua no assumpció.  
  
7. Resolució i nomenament  
La persona aspirant seleccionada ha de ser nomenada mitjançant una resolució del president del CHGUV, que cal que es publique en el DOCV.  
La convocatòria pot ser declarada deserta, per acord motivat, quan no concórreguen aspirants idonis/ònies per al seu exercici.  
  
8. Incorporació a la plaça  
En la resolució de la convocatòria cal indicar allò que corresponga en relació amb la incorporació a la plaça de la persona seleccionada, i ha de quedar aquest o aquesta en la situació administrativa que li corresponga segons la seua vinculació i règim jurídic de procedència.  
La persona nomenada per a l'exercici d'una plaça pel procediment de lliure designació pot ser cessada discrecionalment per la mateixa autoritat que l'ha nomenada, sense perjudici de la previsió de l'article 84.3 de la Llei 7/2007, de l'Estatut bàsic de l'empleat públic.  
  
9. Vinculació  
Les presents normes vinculen el CHGUV, la comissió de valoració i els/es qui participen en aquest procés.  
  
  
ANNEX II  
Places que es convoquen (LD/01/2014)  
  
1. Denominació: director/a de Recursos Humans  
Número: 28687  
Àrea funcional: Direcció Consorci  
Subgrup/Grup de titulació: A1 o A2/B  
Complement de destí: 26  
Forma de provisió: lliure designació.  
Requisits: personal de les administracions públiques, serveis públics de salut o de les institucions de la Seguretat Social dels grups de titulació esmentats.  
Funcions:  
- Planificar, programar, dirigir i supervisar, i retre comptes dels resultats respecte de les funcions específiques pròpies o encomanades.  
  
- Dirigir i coordinar les unitats administratives dependents.  
- En general, les establertes en el Reglament orgànic i funcional del CHGUV, així com les seues normes de desenvolupament.  
  
2. Denominació: cap d'Àrea de Recursos Humans  
Número: 52685  
Àrea funcional: Direcció Consorci  
Subgrup/Grup de titulació: A1  
Complement de destí: 28  
Forma de provisió: lliure designació.  
Requisits: personal de les administracions públiques, serveis públics de salut o de les institucions de la Seguretat Social dels grups de titulació esmentats.  
Funcions:  
- Planificar, programar, dirigir i supervisar, i retre comptes dels resultats respecte de les funcions específiques pròpies o encomanades.  
  
- Dirigir i coordinar les unitats administratives dependents.  
- - En general, les establertes en el Reglament Orgànic i Funcional del CHGUV, així com les seues normes de desenvolupament.